Kým sever a stred Európy presadzujú mat, temperamentný juh odporúča flitry a lesk...
Horúci hit z Paríža
Napriek tomu, že Miláno a Barcelona pokračujú v trblietavej línii, Paríž a Londýn sú aj túto sezónu v znamení matnej elegancie. A ak si aj dožičia lesk, tak maximálne iba ako úzky pásik na špičke. Z farieb vedie čierna, zlatá a vínová. Ak ani jedna nie je práve vaša srdcovka, nevadí. Urobte to ako Parížanky, jednoducho zmatnite tú svoju.
Ako na to?
Nechty najprv prelakujte svojím obľúbeným lakom, nechajte uschnúť a nakoniec pretrite zmatňujúcim vrchným top coatom. Vydrží až 10 dní.
Lurexové Taliansko
Štipka trblietavej extravagancie vaše ruky správne rozžiari. Ak je toto štýl, ktorý sa vám páči, skúste crazy lurex. Balenie obsahuje podkladový lak, trblietky a štetec na ich aplikáciu.
Zmagnetizujte ich!
Fascinujú vás originálne technické "hračky"? Pri magnetizovaní si prídete na svoje. Nechty najprv pretrite špeciálnym magnetickým lakom a nechajte preschnúť. Potom na ne priložte ozdobný magnet, chvíľu nechajte "pracovať" a hotovo.
Dole aj bez odlakovača
Najlepšie sa cítite, ak máte svoj outfit dokonale zladený s líčením aj s nechtami? Ak ich nechcete úplne odrovnať neustálym odlakovávaním, skúste zlupovací podkladový lak. Naneste ho pod svoj klasický a keď sa vám znepáči, jednoducho ho chyťte a stiahnite ako nálepku.
Namiesto baterky?
Stačia dve vrstvy a vaše ruky sa rozžiaria ako neóny. Môžete ho použiť na svoj obľúbený lak alebo priamo na nechty.
Foto: Archív firiem